Հարություն Խուդանյան

Հարություն Հովհաննեսի Խուդանյան (), պատմաբան, թարգմանիչ, հնագետ։

Կենսագրություն 
Հարություն Խուդանյանը ծնվել է 1984 թվականին նոյեմբերի 4-ին Երևան քաղաքում։ 2002-2007 թվականներին ընդունվել և ավարտել է Երևանի Վ. Բրյուսովի անվան պետական լեզվաբանական համալսարանի լեզվաբանություն և միջմշակութային հաղորդակցություն ֆակուլտետի անգլերենի թարգմանչական բաժինը։ 
2007-2009 թվականներին աշխատել է Երևանի Վ. Բրյուսովի անվան պետական լեզվաբանական համալսարանում որպես «Կարիերայի կենտրոնի» համակարգող։ 
2007-2008 թվականներին սովորել է ՀՀ սպորտի և երիտասարդության նախարարության ներքո գործող Երիտասարդ առաջնորդների դպրոցում։ 
2009-2010 թվականներին աշխատել է Երևանի գյուղատնտեսական համալսարանում որպես անգլերեն լեզվի դասախոս։ 
2010 թվականից ՀՀ ԳԱԱ պատմության ինստիտուտի հայցորդ է։ Ատենախոսական թեզը վերաբերում է Վերին Տիգրիսի ավազանում Ք.ա. IX-VII դարերում ընթացած պատմաքաղաքական գործընթացներին։ 
2010-2012 թվականներին աշխատել է ՀՀ մշակույթի նախարարության «Պատմամշակութային ժառանգության գիտահետազոտական կենտրոն» ՊՈԱԿ-ում որպես հնագետ։ Զուգահեռ խմբագրել է «Հուշարձան» տարեգրքի անգլերեն բաժինը։ 
2013-2014 թվականներին աշխատել է ՀՀ մշակույթի նախարարության «Պատմամշակութային արգելոց թանգարանների և պատմական միջավայրի պահպանության ծառայություն» ՊՈԱԿ-ում որպես ավագ գիտաշխատող։ 
2014 թվականին գիտահետազոտական ծրագրով մեկնել է Հունգարիա և հետազոտական աշխատանքին զուգահեռ ուսանել Պիտեր Պազմանի կաթոլիկ համալսարանում։ 
2015-2016 թվականներին աշխատել է ՀՀ մշակույթի նախարարության «Պատմամշակութային ժառանգության գիտահետազոտական կենտրոն» ՊՈԱԿ-ում որպես հնագետ։ 
2017 թվականից աշխատում է ՀՀ ԳԱԱ պատմության ինստիտուտի հին դարերի բաժնում որպես կրտսեր գիտաշխատող։ 
Թարգմանել և խմբագրել է մի շարք գրքեր, գիտական ամսագրեր («Պատմաբանասիրական հանդես», «Վեմ», «Հայոց պատմության հարցեր», «Ակադեմիական զեկուցումներ» գիտական ամսագրերի անգլերեն հատվածը) բազմաթիվ գիտական հոդվածներ, պատմագիտական, հնագիտական, արվեստաբանական, իրավաբանական, տեխնիկական բնույթի տեքստեր, արձակ և չափածո ստեղծագործություններ։ Տարբեր տարիներին որպես հնագետ մասնակցել է Շենգավիթ, Ներքին Նավեր, Ամուլսար, Միրիկ (Արցախի Հանրապետություն) հնավայրերի դաշտային ուսումնասիրություններին և պեղումներին։ Գիտական հետաքրքրությունների շրջանակում են հնագույն և հին շրջանի Հայկական լեռնաշխարհի ու հայոց պատմությունը, հայ-վրացական պատմամշակութային փոխառնչությունները, Այսրկովկասի և Հայաստանի վաղմիջնադարյան արվեստն ու մշակույթը։ 
Հեղինակ է շուրջ 12 գիտական հոդվածի և հրապարակման ։

Թարգմանություններ 

 Bakur Karapetyan. Yerevan, 2016
 K. Khachatryan, H. Sukiasyan, G. Badalyan. The Annexation of Armenian territories to Turkey and Soviet Azerbaijan in the 1920s and 1930s.- Yerevan: NAS RA, 2021.- 152 p.
 Ruben T. Jrbashyan, Georgi P. Khomizuri, Arsen E. Harutyunyan. The origin and development of the geological thought in Armenia : (5th c. BC - 17 th c. AD).- Yerevan : [s. n.] 2017.- 87 p.
 Contemporary Armenian prose.- Yerevan : Writer's Union of Armenia, 2006. - 165 p.
 Евреи земли Ноя․- Ереван : ВМВ-Принт, 2020.- 399 с.
 Ալեքսանեան, Տիգրան։ Միջնադարեան յուշարձանների ուսումնասիրութիւնը Խաչենի իշխանութեան տարածքում = The study of medieval monuments in the territory of Khachen princedom.- Երեւան։ Հեղինակային հրատ., 2022.- 189 էջ։
 Աղաջանյան Սիմոն։ Գաղտնազերծված հայալեզու կայսրություն։ (Խեթերը և խեթագիտությունը).- Երևան։ Անտարես, 2022.- 96 էջ։

Ծանոթագրություններ